**ชื่องานวิจัย**: การศึกษาความรู้และความตระหนักถึงความเร่งด่วนในการรักษาโรคหลอดเลือดสมองของประชาชนในเขตอำเภอห้วยผึ้ง

**ชื่อผู้วิจัย** นางระดาวัลย์ แก้วกิ่ง เลขบัตรประชาชน 3-4605-00960-61-6

**ประเภทผลงาน** : การวิจัย

**หน่วยงาน** โรงพยาบาลห้วยผึ้ง อำเภอห้วยผึ้ง จังหวัดกาฬสินธุ์

**หลักการและเหตุผล:**โรคหลอดเลือดสมองเมื่อเกิดขึ้นแล้ว มักมีความรุนแรงถึงขั้นเสียชีวิต หรือถ้ารอดชีวิตอาจมีภาวะทุพพลภาพได้ และอาศัยระยะเวลาในการฟื้นฟูสมรรถภาพ ส่งผลกระทบต่อตัวผู้ป่วยทั้งด้านทางร่างกาย จิตใจ อารมณ์ และสังคม จากข้อมูลผู้ป่วยโรคหลอดเลือดสมองที่มารักษาโรงพยาบาลห้วยผึ้ง พบว่ามีผู้ป่วยเข้าสู่ระบบ Fast Track คิดเป็น ร้อยละ 42 ดังนั้น การประเมินความรู้และความตระหนักถึงความเร่งด่วนในการรักษาโรคหลอดเลือดสมองจึงมีความสำคัญ เพื่อใช้เป็นแนวทางในการให้สุขศึกษาที่เหมาะสม และเพื่อให้สามารถเข้าถึงระบบบริการทางด่วนโรคหลอดเลือดสมองได้ทันท่วงที

**วัตถุประสงค์**:เพื่อศึกษาความรู้และความตระหนักถึงความเร่งด่วนในการรักษาโรคหลอดเลือดสมองของประชาชนในเขตอำเภอห้วยผึ้ง

**กลุ่มเป้าหมาย :**กลุ่มผู้ป่วยและญาติที่มีโรคประจำ ดังนี้ โรคเบาหวาน โรคความดันโลหิตสูง โรคไขมันในเส้นเลือดสูง โรคหัวใจ โรคไตเสื่อม ที่อาศัยอยู่ในเขตอำเภอห้วยผึ้ง

**เครื่องมือ:** แบบสอบถามความรู้และความตระหนักถึงความเร่งด่วนในการรักษาโรคหลอดเลือดสมอง

**ขั้นตอนการดำเนินงาน:** ให้กลุ่มตัวอย่างตอบแบบสอบถาม แล้วเก็บรวบรวมข้อมูลแล้วนำมาวิเคราะห์ โดยการแจกแจงหาความถี่ร้อยละ ค่าเฉลี่ย และส่วนเบี่ยงเบนมาตรฐาน แล้วนำมาแปลผล

**ผลการศึกษา :** ผลการศึกษาพบว่ากลุ่มตัวอย่างมีความรู้โรคหลอดเลือดสมองอยู่ในระดับปานกลางถึงระดับสูง แต่มีความรู้เรื่องปัจจัยเสี่ยงในระดับต่ำ (คะแนนเฉลี่ย 0.55ค่า SD 0.5) ความตระหนักถึงความเร่งด่วนในการรักษาอยู่ในระดับปานกลางถึงระดับสูง แสดงให้เห็นว่าระดับความรู้ส่งผลต่อความตระหนักถึงความเร่งด่วนในการรักษา แต่ยังมีรายข้อที่ได้คะแนนระดับปานกลาง คือ เรื่องการดูแลเบื้องต้น (คะแนนเฉลี่ย1.91 ค่า SD 0.78) ขั้นตอนการปฏิบัติเมื่อถึงโรงพยาบาล (คะแนนเฉลี่ย1.73 ค่า SD 0.81) และการให้ข้อมูล (คะแนนเฉลี่ย1.99 ค่า SD 0.83)

**สรุปผล :** ระดับความรู้ส่งผลต่อความตระหนักถึงความเร่งด่วนในการรักษา

 **ข้อเสนอแนะ :** เพิ่มการประชาสัมพันธ์ความรู้โรคหลอดเลือดสมอง ในกลุ่มเสี่ยงและญาติ โดนเน้นหัวข้อเรื่องปัจจัยเสี่ยง เช่น การสูบบุหรี่ อาหารรสเค็มจัด อาหารไขมันสูง แนวทางการรักษาโรค ควรเพิ่มป้ายประชาสัมพันธ์ในโรงพยาบาลถึงขั้นตอนการปฏิบัติ การให้ข้อมูลเพิ่มเติม เพื่อให้สามารถเข้าถึงระบบบริการทางด่วนโรคหลอดเลือดสมองได้ทันท่วงที